COM7 วิ่งแรง 8% ลุ้นกำไรไตรมาส 1 โตเท่าตัว รับดีมานด์ไอที – iPhone 12 หนุน
COM7 วิ่งแรง 8% ลุ้นกำไรไตรมาส 1 โตเท่าตัว รับดีมานด์ไอที – iPhone 12 หนุน
16 เม.ย. 2564

ผู้สื่อข่าวรายงานว่า ราคาหุ้น บริษัท คอมเซเว่น จำกัด (มหาชน) หรือ COM7 ณ เวลา 12.00 น. อยู่ที่ระดับ 71.25 บาท บวก 5 บาท หรือ 7.55% สูงสุดที่ระดับ 72 บาท ต่ำสุดที่ระดับ 66.75 บาท ด้วยมูลค่าการซื้อขาย 1.12 พันล้านบาท

ด้าน นายพิชัย เลิศสุพงศ์กิจ รองกรรมการผู้จัดการฝ่ายการตลาด บล.ธนชาต ประเมินกำไรมีโอกาสเติบโตได้ดีกว่าที่ตลาดคาดไว้ โดยผลดำเนินงานในไตรมาส 1/64 คาดว่ากำไรจะเติบโต 93% ถือว่าดีมาก จากความต้องการอุปกรณ์ด้าน IT สูงขึ้น และยังเพิ่มสินค้าของยี่ห้อ Xiaomi ด้วย รวมทั้งยังได้ประโยชน์จาก iPhone 12 อีกทั้งมี Gadget ออกมามากมาย
นอกจากนี้ ปีนี้ยังได้เวลาที่จะเก็บเกี่ยวการลงทุนในการขยายสาขาใหม่ในปี 63 ซึ่งทางฝ่ายวิจัยได้ แนะนำ “ซื้อ” หุ้น COM7 ให้เป็นหุ้น Top pick ด้วยราคาเป้าหมาย 70 บาท/หุ้น